Førromersk jernalder

Førromersk jernalder er perioden i Nord-Europas forhistorie fra ca. 500 f.Kr.–år 0. Perioden ble tidligere kalt keltisk jernalder. Betegnelsen førromersk henspiller på at dette er perioden før romersk kultur begynte å få innflytelse i Norden. Førromersk jernalder er første del av perioden som kalles eldre jernalder (500 f.Kr. til 550 e.Kr.). 
I førromersk jernalder begynte folk å ta i bruk jern, mens de tidligere hadde brukt stein og bronse. I Norge kjennetegnes perioden mer av at bronsen forsvant, enn at jernet ble introdusert. Keltisk kultur var dominerende i denne perioden, og kelterne begynte å produsere jern allerede rundt 900 f.Kr. Når kelterne fikk jern, ble bronse mindre viktig, og folk i Norden kunne dermed i mindre grad skaffe seg bronse, som de tidligere hadde handlet fra kelterne. Jern ble fremstilt første gang i Norge i førromersk jernalder, men først i slutten av perioden ble jern et allment bruksmetall.Norgeshistorie.no, Lisbeth Skogstrand, «Det første jernet». Hentet 23. nov. 2016 fra http://www.norgeshistorie.no/forromersk-jernalder/teknologi-og-okonomi/0405-det-forste-jernet.html. I begynnelsen av jernalderen hadde jern svært liten praktisk betydning i Norge. Det ble brukt til små hekter og nåler på klesdrakten, ikke til redskaper. Derfor hadde stein fremdeles en viktig posisjon, og før­ro­mersk jernalder betegnes gjerne som sein steinbrukende tid.Norgeshistorie.no, Lisbeth Skogstrand, «Steinalderen avsluttes». Hentet 23. nov. 2016 fra http://www.norgeshistorie.no/forromersk-jernalder/teknologi-og-okonomi/0406-steinalderen-avsluttes.html.

I førromersk jernalder bodde folk flest i langhus, men også i hellere. Gravskikken var enkel, noe som kan tyde på et samfunn med små sosiale forskjeller. Fra midten av perioden økte imidlertid ulikhetene mellom folk.Norgeshistorie.no, Lisbeth Skogstrand, «Hvor ble det av høvdingene fra bronsealderen?». Hentet 23. nov. 2016 fra http://www.norgeshistorie.no/forromersk-jernalder/makt-og-politikk/0410-hvor-ble-det-av-hovdingene-fra-bronsealderen.html.

 Se også 
 Romersk jernalder
 Jernalderen i Norge
 Jernalderen

 Referanser 

 Eksterne lenker 
 Førromersk jernalder, hos Store norske leksikon
 Førromersk jernalder hos Norgeshistorie.no
 Det første jernet, jernets tidligste historie i Norge. Artikkel hos Norgeshistorie.no
 Hvor ble det av høvdingene fra bronsealderen?, om samfunnsstrukturen i førromersk jernalder, artikkel hos Norgeshistorie.no
 Steinalderen avsluttes, artikkel hos Norgeshistorie.no

Kategori:Jernalderen
Kategori:Arkeologiske perioder
Kategori:Norges historie etter periode